खरौंधी(गढ़वा) : प्रखंड के परियोजना उच्य विद्यालय तोरेलावा में सेवानिवृत शिक्षक संतोष कुमार गुप्ता एवं भरत सिंह के विदाई समारोह का आयोजन शुक्रवार को किया गया । विद्यालय के छात्र-छात्राओं ने एक से बढ़कर एक विदाई गीत प्रस्तुत किया ।विद्यालय के प्रभारी प्रधानाध्यापक नीरज कुमार दुबे ने विदाई समारोह को संबोधित करते हुए कहा दोनों शिक्षक अगस्त 1981 में परियोजना उच्य विद्यालय तोरेलावा में योगदान दिया था । तब से लेकर आज तक दोनों शिक्षकों ने पूरी ईमानदारी के साथ बेहतर से बेहतर करने में अपना महत्वपूर्ण योगदान देते रहे । उस समय तोरेलावा उच्य विद्यालय एक मिटटी के घर मे किसी तरह संचालित किया जाता था । लेकिन दोनों शिक्षको ने ग्रामीणों से मिल कर एक बेहतर विद्यालय का निर्माण कराया । 1981 में भवनाथपुर प्रखंड में मात्र तीन उच्य विद्यालय ही था । उसमें से एक परियोजना विद्यालय तोरेलावा का नाम शामिल था । दोनों शिक्षकों का मेहनत का ही नतीजा है कि आज विद्यालय से एक से एक छात्र पास करके हर क्षेत्र में योगदान कर सेवा कर रहे है । उपप्रमुख गोरखनाथ चौधरी ने कहा कि शिक्षक कभी सेवानिवृत नही होते हैं यह तो सरकार का नियम हैं कि जो 60 वर्ष पूरे करने पर सेवनिवृत किया जाता हैं । लेकिन दोनों शिक्षकों द्वारा जिस लग्न मेहनत से इस सुदूर देहात में शिक्षा का अलख जगाये हैं । इसके लिए दोनों शिक्षको को इस क्षेत्र के ग्रामीण कभी भी भूल नही पायेंगे। वही अखिल झारखण्ड प्राथमिक शिक्षक संघ के प्रखंड अध्यक्ष अमरेश कुमार राम ने कहा की शिक्षक ही नही सरकारी सेवा में जो भी कार्य करते है एकदिन सेवनिवृत होता हैं । लेकिन उनका लगाव बराबर विद्यालय या विभाग से बना रहता हैं । साथ ही अमरेश कुमार राम ने कहा की विद्यालय परिवार आज इन्हें विदाई कर रहा हैं। लेकिन ये हमेशा विद्यालय के साथ बने रहें । सेवानिवृत शिक्षक संतोष कुमार गुप्ता तथा भरत सिंह ने कहा की सरकारी सेवा से वंचित हुए हैं न की शिक्षा से । शिक्षा हमारे साथ रहेगा और हम आपके बीच रहेंगे। विद्यालय के अध्यक्ष सीताराम मेहता ने कहा की जब से विद्यालय का स्थापना हुआ हैं तब से लेकर आज तक विद्यालय में शिक्षक के पद पर सुशोभित रहते हुए अपनी कर्तब्य निष्ठाता एवं समयनिष्ठता से हम सभी को मनमोहते रहे। इनके कार्य काल शराहनीय रहा। दोनों के लिये जितना बोलू वह कम ही होगा। दोनों का विदाई तो कर रहे हैं लेकिन वे हम सभी के बीच बने रहेंगे. मौके पर राजकेश्वर प्रसाद यादव, डा.धर्मेन्द्र मेहता, मोतीचंद जयसवाल, जितेंद्र पाल, अजय तिर्की, विष्णु पाठक, बृजबिहारी दुबे, गुलाबचंद मेहता, शशिभूषण पाठक, विपिन मिश्रा, हरिशरण रावत, सोनम कुमारी, लक्ष्मी देवी के साथ प्रखंड के सभी शिक्षक, विद्यालय के सभी छात्र उपस्थित थे.